ORDE do 25 de novembro de 2004 pola que se resolve a convocatoria da Orde do 11 de xuño de 2004 (Diario Oficial de Galicia do 18 de xuño) e se fai pública a concesión de axudas aos estudantes universitarios galegos ou descendentes de galegos que cursen os seus estudos nalgunha universidade do Sistema Universitario de Galicia así como para aqueles que cursen os seus estudos nalgunha universidade de fóra do Sistema Universitario de Galicia, interesados en solicitar os créditos bancarios para financiamento dos seus estudos universitarios de terceiro ciclo e prorrogar os concedidos na convocatoria anterior.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/12/2004

Por Orde do 11 de xuño de 2004 (DOG do 18 de xuño) aprobáronse as bases que rexen a convocatoria pública de axudas aos estudantes universitarios galegos ou descendentes de galegos que cursen os seus estudos nalgunha universidade do Sistema Universitario de Galicia así como para aqueles que cursen os seus estudos nalgunha universidade
de fóra do Sistema Universitario de Galicia, interesados en solicitar os créditos bancarios para financiamento dos seus estudos universitarios de 3º ciclo e prorrogar os concedidos na convocatoria anterior.
De acordo co establecido no artigo 8 das bases da convocatoria, desde o día 30 de setembro ao día 10 de outubro de 2004 expuxéronse as listas provisionais de solicitudes admitidas e excluídas, podendo durante ese mesmo prazo os interesados formular as reclamacións para emendar erros e falta de documentos perante a Dirección Xeral de Universidades.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Dirección Xeral de Universidades, esta consellería
RESOLVE:
Primeiro.-Facer pública a relación de posibles beneficiarios do préstamo subsidiado aos estudantes universitarios de terceiro ciclo, correspondentes ao curso 2004-2005, que se relacionan no anexo I desta orde, e sempre que cumpran os requisitos do convenio asinado coas entidades financeiras, o que supón a cantidade de 420,70 euros correspondentes á partida orzamentaria 07.05.322C.480.2 dos orzamentos xerais da Comunidade Autónoma de Galicia para o ano 2004.
Os estudantes que figuran na relación de admitidos como pendentes de entregar o xustificante de matrícula e que, de acordo co establecido no artigo 7, alínea d) da orde de convocatoria, presentaron a declaración xurada comprometéndose a entregar o xustificante de matrícula no prazo de dous días despois da súa formalización, non poderán asinar o contrato do préstamo coas entidades bancarias mentres non presenten na Dirección Xeral de Universidades, antes do 15 de decembro de 2004, o mencionado xustificante. A Dirección Xeral de Universidades entregaralles a correspondente autorización para que poidan asinar os contratos coa entidade bancaria.
Segundo.-Facer pública a relación de beneficiarios das prórrogas do préstamo subsidiado aos estudantes universitarios de terceiro ciclo correspondentes ao curso 2004-2005 que se relacionan no anexo II desta orde, aos que se lles concedeu o préstamo nas convocatorias anteriores, e sempre que cumpran os requisitos do convenio asinado coas entidades financeiras, o que supón a cantidade de 300,50 euros correspondentes á partida orzamentaria 07.05.322C.480.2 dos orzamentos xerais da Comunidade Autónoma de Galicia para o ano 2004.
Os estudantes que figuran na relación de admitidos como pendentes de entregar o xustificante de matrícula e que presentaron a declaración xurada com
prometéndose a entregar o xustificante de matrícula no prazo de dous días despois da súa formalización, non poderán ser beneficiarios de prórroga mentres non presenten na Dirección Xeral de Universidades, antes do 15 de decembro de 2004, o mencionado xustificante. A dirección xeral entregaralles a correspondente autorización para que a entidade bancaria lles manteña a prórroga.
Terceiro.-Os solicitantes que figuran nos anexos I e II como denegados deberán considerar desestimada a súa solicitude polas causas que neles se especifican.
Cuarto.-Os posibles beneficiarios dos préstamos subsidiados desta convocatoria, que se relacionan no anexo I desta orde, realizarán os trámites do préstamo coas entidades financeiras (Banco Pastor, Caixa de Aforros de Galicia, Caixanova, Banco Gallego, Banco Simeón e Banco Etcheverría) asinantes do convenio de colaboración coa Consellería de Educación e Ordenación Universitaria, desde o día seguinte ao da publicación desta orde no Diario Oficial de Galicia ata o día 31 de decembro de 2004.
Quinto.-O incumprimento total ou parcial por parte dos posibles beneficiarios, tanto dos préstamos como das prórrogas, de calquera das condicións establecidas na orde de convocatoria do 11 de xuño de 2004, constituirá causa determinante de revogación da axuda e do seu reintegro polo beneficiario ou solicitante, segundo o disposto no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Sexto.-Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 25 de novembro de 2004.
Celso Currás Fernández
Conselleiro de Educación e Ordenación
Universitaria
ANEXO I
3º CICLO NOVA ADXUDICACIÓN
CONCEDIDAS
NÚM. EXPED.
DNI/CIF
SOLICITANTE
CONTÍA
2004/000009-0
32624394K
ALVAREZ SAAVEDRA, MANUEL
6.010,12
2004/000001-0
71507881F
PEREZ ARIAS, XOSE RAMON
3.005,06
CONCEDIDAS PENDENTES DE ENTREGAR O XUSTIFICANTE DE MATRÍCULA
NÚM. EXPED.
DNI/CIF
SOLICITANTE
CONTÍA
2004/00006-0
44076495P
DIAZ VAZQUEZ, JOSE DAVID
3.005,06
2004/00007-0
35572909M
DOMINGUEZ PEREIRA, OSCAR
3.005,06
2004/00008-0
32386037J
LOPEZ RODRIGUEZ, FERNANDO
6.010,12
DENEGADAS
NÚM. EXPED.
DNI/CIF
SOLICITANTE
MOTIVO DENEGACIÓN
2004/000002-0
44823800C
BUIDE DEL REAL, FERNANDO
NON AXUSTARSE ÁS BASES DA CONVOCATORIA
2004/000005-0
46905320V
DIAZ PAZ, RAFAEL
FALTA DE DOCUMENTACION
2004/000004-0
36161146V
GOMEZ SALA, BEATRIZ
FALTA DE DOCUMENTACION
2004/000003-0
36151300S
IBAÑEZ PEREZ, PABLO
NON AXUSTARSE ÁS BASES DA CONVOCATORIA
2004/000010-0
53177795R
VAZQUEZ VAZQUEZ, ANA
NON AXUSTARSE ÁS BASES DA CONVOCATORIA
ANEXO II
3º CICLO PRÓRROGAS
CONCEDIDAS
NÚM. EXPED.
DNI/CIF
SOLICITANTE
PRÓRROGA
2004/000003-0
76778972G
CASTAÑO TORRADO, BERTA
1ª P
2004/000001-0
36112680N
PEREZ RODRIGUEZ, BERNARDO JOSE
1ª P
CONCEDIDAS PENDENTES DE ENTREGAR O XUSTIFICANTE DE MATRÍCULA
NÚM. EXPED.
DNI/CIF
SOLICITANTE
PRÓRROGA
2004/000002-0
76822902G
JANEIRO SUEIRO, PATRICIA
2ª P
2004/000005-0
35469573P
VARELA GRAÑA, MARCOS
2ª P
DENEGADAS
NÚM. EXPED.
DNI/CIF
SOLICITANTE
MOTIVO DENEGACIÓN
2004/000004-0
32677562J
CONDE GONZALEZ, FRANCISCO
FÓRA DE PRAZO